钦定古今图书集成/明伦汇编/官常典/第630卷 > 《送聂士友通判上印入朝》杨万里
## 钦定古今图书集成/明伦汇编/官常典/第630卷 > 《送聂士友通判上印入朝》杨万里

君家枢相扶天极，气凌霜雪忠贯日。史家有笔叹无
人，今有此人无此笔。君侯名家千里驹，拱璧盈尺径
寸珠。合登清庙荐六瑚，合参豹尾随属车。胡为小缓
云间翮，朅来螺浦分风月。开轩不与俗客谈，明月清
风入牙颊。只今上印去朝天，玉笋春风催缀班。相门
有相君勉旃，凌烟再写进贤冠。